
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

21 7. Τροποποίηση διατάξεων του Π.Δ. 551 /88 «Οργα¬ 
νισμός Νομαρχιών (Οργάνωση Οικονομικών Υπη¬ 


ρεσιών) (Α' 259)». 1 

218. Ενοποίηση και κατάργηση Δημοσίων Οικονομικών 

Υπηρεσιών (ΔΟΥ) . 2 

219. Σύσταση Ειδικής Υπηρεσίας Δημοσίων Έργων για 

τη μελέτη και κατασκευή έργων συντήρησης, 
βελτίωσης και λειτουργίας Αυτοκινητοδρόμων 
(ΕΔΥΕ Συντήρησης Αυτοκινητοδρόμων). 3 

220. Κατάργηση - σύσταση θέσεων διοικητικού προ¬ 
σωπικού στο Πανεπιστήμιο Θεσσαλίας. 4 

221. Τροποποίηση της παρ. 1 του άρθρου 3 του Π. Δ/ 

τος 776/1977 «περί κυρώσεως Κανονισμού συ¬ 
μπληρωματικών παροχών από τον ΟΑΕΔ» (Α' 
250) . 5 

ΑΠΟΦΑΣΕΙΣ 

Επιτόκια αποδοχής καταθέσεων των πιστωτικών ιδρυ¬ 
μάτων από την Τράπεζα της Ελλάδος . 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 217 
Τροποποίηση διατάξεων του Π.Δ. 551/88 «Οργανισμός 
Νομαρχιών (Οργάνωση Οικονομικών Υπηρεσιών) (Α’ 
259)». 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/97 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α’ 107). 

β) Του άρθρου 23 παρ. 1 του Ν. 2218/94 (Α’ 90), όπως 
τροποποιήθηκε με το άρθρο 118 του Ν. 2362/1995 (Α’ 
247). 

γ) Του άρθρου 23 του Ν. 2362/95 «Περί Δημοσίου Λογι¬ 
στικού ελέγχου των δαπανών του Κράτους και άλλες δια¬ 
τάξεις» (Α’ 247). 


δ) Του άρθρου 40 του Ν. 2218/94 «Ίδρυση νομαρχια¬ 
κής αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (Α’ 90), όπως ανπκαταστάθηκε με το άρθρο 2 του 
Ν. 2240/94 (Α’ 153). 

ε) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α’ 137), όπως αυτό προστέθηκε με 
το άρθρο 27 του Ν. 2081/92 (Α’ 154) και τροποποιήθηκε 
με την παρ. 2 του άρθρου 1 του Ν. 2469/97 (Α’ 38). 

2. Την αριθμ. ΔΙΔΚ/Φ.44.1/21566/10.10.96 κοινή 
απόφαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης» (Α’ 932). 

3. Το γεγονός ότι, από τις διατάξεις του παρόντος Π.Δ/ 
τος προκαλείται δαπάνη σε βάρος του Κρατικού Προϋπο¬ 
λογισμού ύψους εκατόν ογδόντα χιλιάδων (180.000) 
δραχμών περίπου, για το τρέχον οικονομικό έτος, που θα 
καλυφθεί από τις πιστώσεις που έχουν εγγράφει στον 
Προϋπολογισμό του Υπουργείου Οικονομικών (Ειδ. Φο¬ 
ρέας 23/110 ΚΑΕ 0237) και τριακοσίων εξήντα χιλιάδων 
(360.000) δραχμών περίπου για καθένα από τα επόμενα οι¬ 
κονομικά έτη, που θα καλύπτονται από τις πιστώσεις που 
θα εγγράφονται στον ανωτέρω Προϋπολογισμό, με αντί¬ 
στοιχη μείωση των λειτουργικών δαπανών του Υπουρ¬ 
γείου. 

4. Την 264/1997 γνωμοδότηση του Συμβουλίου της 
Επικράτειας, με πρόταση του Υπουργού Οικονομικών και 
του Υφυπουργού Εσωτερικών, Δημόσιας Διοίκησης και 
Αποκέντρωσης, αποφασίζουμε: 

’Αρθρο 1 

Το άρθρο 14 του Π.Δ. 551 /88 αντικαθίσταται ως εξής: 

1. Η Υπηρεσία Δημοσιονομικού Ελέγχου (Υ.Δ.Ε.) στη 
Νομαρχία Αθηνών, επιπέδου Διεύθυνσης, έχει έδρα την 
Αθήνα και διαρθρώνεται στα πιο κάτω Τμήματα: 

α) Τμήμα Α’, Εκκαθάρισης Δαπανών Προϋπολογισμού 
Νομαρχιακής Αυτοδιοίκησης (Ν.Α.). 

β) Τμήμα Β', Εκκαθάρισης Δαπανών Τακτικού Προϋπο¬ 
λογισμού. 

γ) Τμήμα Γ’, Εκκαθάρισης Δαπανών Προϋπολογισμού 

Δημοσίων Επενδύσεων και Έγκρισης Προϋπολογισμών, 
Απολογισμών και Ισολογισμών Ν.Π.Δ.Δ. 
δ) Τμήμα Δ\ Λογιστικό. 

2. Στην αρμοδιότητα της Υ.Δ.Ε. αυτής ανήκουν τα πα¬ 
ρακάτω θέματα, που κατανέμονται μεταξύ των Τμημάτων 
της, ως εξής: 

α) Τμήμα Α' 

α) Έλεγχος της νομιμότητας και κανονικότητας των εκ- 
καθαριζομένων δαπανών. 

β) Εκκαθάριση των εξόδων του προϋπολογισμού της 
Νομαρχιακής Αυτοδιοίκησης, (Γενικού μέρους Νομαρχια¬ 
κής Αυτοδιοίκησης Αθηνών - Πειραιώς και Κεντρικού Το¬ 
μέα Αθήνας του Νομαρχιακού Διαμερίσματος Αθηνών), 
πλην δαπανών νοσηλειών ασφαλισμένων του δημοσίου, 
στα οποία περιλαμβάνονται και οι τυχόν δαπάνες που 
πραγματοποιούνται με τη συνδρομή του Προϋπολογισμού 
της Ευρωπαϊκής Ένωσης, με βάση τα δικαιολογητικά 
στοιχεία που αποστέλλουν οι αρμόδιες Υπηρεσίες. 

Σύνταξη πάνω στα δικαιολογητικά σχετικής πράξης, με 
την οποία καθορίζονται τα δικαιώματα των πιστωτών της 
Ν.Α. και αναγράφεται ολογράφως και αριθμητικώς το εκ- 
καθαριζόμενο χρηματικό ποσό. 

γ) Εντολή πληρωμής των εξόδων της Νομαρχιακής Αυ¬ 
τοδιοίκησης μέσα στα όρια των δημοσιονομικών μέτρων 
που τυχόν έχουν ληφθεί, εκδίδοντας χρηματικά εντάλ¬ 
ματα, ή άλλους τ'ιτλους πληρωμής. 

δ) Τακτοποίηση χρηματικών ενταλμάτων προπληρω¬ 
μής· 

β) Τμήμα Β' 

Οι αρμοδιότητες της παρ. 1 του άρθρου 7 με στοιχεία δ, 
στ και η, όσον αφορά τις δαπάνες κύριου και δευτερεύο- 
ντα διατάκτη, που διενεργούνται σε βάρος του τακτικού 
προϋπολογισμού, πλην δαπανών για τακτοποίηση συμψη- 
φιστικών πληρωμών (φόρων, τελών, δασμών). 

γ) Τμήμα Γ’ 

Έγκριση των προϋπολογισμών και των τροποποιήσεων 
αυτών, των απολογισμών των Ν.Π.Δ.Δ., που εδρεύουν στη 
Νομαρχία Αθηνών, καθώς επίσης και των Ισολογισμών των 
ανωτέρω Ν.Π.Δ.Δ. όπου τούτο προβλέπεται από ειδική 
διάταξη. 

Οι αντίστοιχες αρμοδιότητες του Β Τμήματος όσον 
αφορά τις δαπάνες του τακτικού προϋπολογισμού για την 
τακτοποίηση συμψηφιστικών πληρωμών (φόρων, τελών, 
δασμών) και τις δαπάνες του προϋπολογισμού δημοσίων 
επενδύσεων. 

δ) Τμήμα Δ’ 

Οι αρμοδιότητες της παρ. 1 του άρθρου 7 με στοιχεία α, 
β, γ, ζ, θ, ι, ια, ιβ και ιστ. 

Τήρηση του μητρώου προσωπικού και των λογιστικών 
βιβλίων που προβλέπονται από τις κείμενες διατάξεις. 

’Αρθρο 2 

Η ισχύς των διατάξεων του παρόντος Π.Δ/τος αρχίζει 
από τη δημοσίευσή του στην Εφημερίδα της Κυβερνή- 
σεως. 


Στον Υπουργό Οικονομικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 6 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ. 

ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΟΙΚΟΝΟΜΙΚΩΝ 

ΑΝΑΣΤ. ΜΑΝΤΕΛΗΣ ΠΑΝΝΟΣ ΠΑΠΑΝΤΩΝΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 218 
Ενοποίηση και κατάργηση Δημοσίων Οικονομικών Υπηρε¬ 
σιών (ΔΟΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/97 «Διοίκηση, οργά¬ 
νωση, στελέχωση της περιφέρειας, ρύθμιση θεμάτων για 
την τοποική αυτοδιοίκηση και άλλες διατάξεις» (Α 107). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Οργανα» (Α' 137), όπως προστέθηκε με το άρ¬ 
θρο 27 του Ν. 2081/92 «Ρύθμιση του θεσμού των Επιμε¬ 
λητηρίων, τροποποίηση των διατάξεων του Ν. 1712/87 
για τον εκσυγχρονισμό των επαγγελματικών οργανώσεων 
των εμπόρων, βιοτεχνών και άλλων επαγγελματιών και άλ¬ 
λες διατάξεις» (Α' 154) και τροποποιήθηκε με το άρθρο 1 
παραγρ. 2α του Ν. 2469/97 (Α’ 38). 

2. Την αριθμ. ΔΙΔΚ/Φ.44.1/21566/10.10.1996 από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων του Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (Β’ 932). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του Κρατικού Προϋπολογισμού. 

4. Την 389/1997 γνωμοδότηση του Συμβουλίου της 
Επικράτειας, μετά από πρόταση του Υπουργού Οικονομι¬ 
κών και του Υφυπουργού Εσωτερικών, Δημόσιας Διοίκη¬ 
σης και Αποκέντρωσης, αποφασίζουμε: 

Άρθρο 1 

Ενοποίηση, κατάργηση και μετονομασία Δ.Ο.Υ. 

1. Ενοποιούνται οι κατωτέρω Δ.Ο.Υ. ως εξής, με ανά¬ 
λογη τροποποίηση των άρθρων 12 παρ. 1,164 παρ. 1 και 
324 παρ. 1 του Π.Δ. 551/1988 (Α' 259): 

Οι ΔΟΥ Α', Β' και Γ' Αθηνών σε μία ΔΟΥ Α' Τάξης, με τον 
τίτλο «ΔΟΥ Α’ Αθηνών (Α’, Β', Γ)» και έδρα την Αθήνα. 

Οι ΔΟΥ Δ' και Η' Αθηνών σε μία ΔΟΥ Α' Τάξης, με τον 
τίτλο «ΔΟΥ Δ' Αθηνών (Δ', Η')» και έδρα την Αθήνα. 

Οι ΔΟΥ Ε' και θ' Αθηνών οε μία ΔΟΥ Α' Τάξης, με τον 
τίτλο «ΔΟΥ Ε' Αθηνών (Ε', θ')» και έδρα την Αθήνα. 

Οι ΔΟΥ ΣΤ και Ζ' Αθηνών σε μία ΔΟΥ Α' Τάξης, με τον 
τίτλο «ΔΟΥ ΣΤ' Αθηνών (ΣΤ', Ζ> και έδρα την Αθήνα. 

Οι ΔΟΥ Ενσήμων Αθηνών και Δικαστικών Εισπράξεων 
Αθηνών σε μία ΔΟΥ Α' τάξης με τον τίτλο «ΔΟΥ Ενσήμων 
και Δικαστικών Εισπράξεων Αθηνών» και έδρα την Αθήνα. 

Οι ΔΟΥ Α’ και Β’ Πειραιά σε μία ΔΟΥ Α’ Τάξης, με τον τί¬ 
τλο «ΔΟΥ Α* Πειραιά (Α’, Β’)» και έδρα τον Πειραιά. 

Οι ΔΟΥ Β’ και Η Θεσσαλονίκης σε μία ΔΟΥ Α’ Τάξης, με 
τον τίτλο «ΔΟΥ Β' Θεσσαλονίκης (Β’, Γ> και έδρα τη Θεσ¬ 
σαλονίκη. 

2. Καταργούνται οι εξής Δ.Ο.Υ., με ανάλογη τροποποί¬ 
ηση των άρθρων 12 παρ. 1,164 παρ. 1 και 324 παρ. 1 του 
Π.Δ. 551/1988: 

ΔΟΥ Α’ Κεφαλαίου Αθηνών, 

ΔΟΥ Β’ Κεφαλαίου Αθηνών, 

ΔΟΥ Α’ Ελευθερίων Επαγγελμάτων Αθηνών, 

ΔΟΥ Β' Ελευθερίων Επαγγελμάτων Αθηνών, 

ΔΟΥ Κεφαλαίου Πειραιά, 

ΔΟΥ Κεφαλαίου Θεσσαλονίκης. 

3. Η ΔΟΥ Γενικών Εσόδων Αθηνών μετονομάζεται σε 
«ΔΟΥ Κατοίκων Εξωτερικού». 

4. Στις Δ.Ο.Υ. της παραγράφου 1 που συνιστώνται με 
την ενοποίηση, περιέρχεται η καθ’ ύλη και κατά τόπον αρ¬ 
μοδιότητα των αντιστοίχων ενοποιούμενων ΔΟΥ. 

5. Η καθ’ ύλην αρμοδιότητα των καταργούμενωνΔ.Ο.Υ. 
Α’ Κεφαλαίου Αθηνών, Β’ Κεφαλαίου Αθηνών, Κεφαλαίου 
Πειραιά και Κεφαλαίου Θεσσαλονίκης, περιέρχεται στις 
κατωτέρω Δ.Ο.Υ., ανάλογα με τα ειδικότερα αντικείμενα, 
ως εξής: 

α) Για τα θέματα των κληρονομιών, γονικών παροχών και 
δωρεών στις Δ.Ο.Υ. της κατοικίας του κληρονομούμενου, 
του παρέχοντος τη γονική παροχή ή του δωρητή, αντί¬ 
στοιχα, εκτός αυτών που αφορούν κατοίκου εξωτερικού, 
τα οποία περιέρχονται στην αρμοδιότητα της Δ.Ο.Υ. Κα¬ 
τοίκων Εξωτερικού της παρ. 3 του παρόντος. 

β) Για τα θέματα μεταβίβασης ακινήτων στις Δ.Ο.Υ., 
στην περιοχή των οποίων βρίσκεται το ακίνητο. 

γ) Για τα θέματα φορολογίας κερδών από λαχεία και 
απόδοσης καθαρού προϊόντος από λαχεία, στις ΔΟΥ του 
τόπου κλήρωσης των λαχείων. 

6. Η καθ’ ύλην αρμοδιότητα των καταργούμενων Δ.Ο.Υ. 
Α’ και Β’ Ελευθερίων Επαγγελμάτων Αθηνών, περιέρχεται 
στις Δ.Ο.Υ. που είναι κατά τόπον αρμόδιες, για τη φορο¬ 
λογία εισοδήματος του φυσικού ή νομικού προσώπου, 
κατά περίπτωση, κατά το τελευταίο οικονομικό έτος. 

Αρθρο 2 

Εσωτερική διάρθρωση των Δ.Ο.Υ. 

1. Συνιστάται «Τμήμα Φορολογίας Κεφαλαίου» στις κα¬ 
τωτέρω Δ.Ο.Υ., με ανάλογη τροποποίηση των άρθρων 12 
παρ. 2, 164 παρ. 3 και 324 παρ. 3 και 4 του Π.Δ. 551/ 
1988: 

1. ΔΟΥ Α’ Αθηνών (Α’, Β’, Γ) 

2. ΔΟΥ Δ’ Αθηνών (Δ’, Η’) 

3. ΔΟΥ Ε’ Αθηνών (Ε’, θ’) 

4. ΔΟΥ ΣΤ’ Αθηνών (ΣΤ’, Ζ’) 

5. ΔΟΥ Γ Αθηνών 

6. ΔΟΥ ΙΑ’ Αθηνών 

7. ΔΟΥ ΙΓ' Αθηνών 

8. ΔΟΥ ΙΕ’ Αθηνών 

9. ΔΟΥ ΙΣΤ’ Αθηνών 

10. ΔΟΥ Ιθ’ Αθηνών 

11. ΔΟΥ Κ’ Αθηνών 

12. ΔΟΥ ΚΑ’ Αθηνών 

13. ΔΟΥ ΚΒ’ Αθηνών 

14. ΔΟΥ ΚΓ’ Αθηνών 

15. ΔΟΥ Α’ Πειραιά (Α’, Β) 


16. ΔΟΥ Γ’ Πειραιά 

17. ΔΟΥ Δ’ Πειραιά 

18. ΔΟΥ Ε’ Πειραιά 

19. ΔΟΥ ΣΤ’ Πειραιά 

20. ΔΟΥ Νίκαιας 

21. ΔΟΥ Α’ Θεσσαλονίκης 

22. ΔΟΥ Β’ Θεσσαλονίκης 

23. ΔΟΥ Δ’ Θεσσαλονίκης 

24. ΔΟΥ Ε’ Θεσσαλονίκης 

25. ΔΟΥ ΣΤ’ Θεσσαλονίκης 

26. ΔΟΥ Ζ’ Θεσσαλονίκης 

27. ΔΟΥ Η’ Θεσσαλονίκης 

28. ΔΟΥ θ’ Θεσσαλονίκης 

2. Οι Δ.Ο.Υ. της παραγράφου 1 του άρθρου 1 του παρό¬ 
ντος, που δημιουργούνται από την ενοποίηση, με εξαί¬ 
ρεση τη Δ.Ο.Υ. Ενσήμων και Δικαστικών Εισπράξεων Αθη¬ 
νών, διαρθρώνονται στα εξής τμήματα, μεταξύ των οποίων 
κατανέμονται οι αρμοδιότητές τους, κατά τα οριζόμενα 
στο άρθρο 5 του Π.Δ. 551/1988 (Α’ 259): 

Α. Τμήμα Ελέγχου. 

Β. Τμήμα Φορολογίας Εισοδήματος και Ακίνητης Πε¬ 
ριουσίας. 

Γ. Τμήμα Φορολογίας Κεφαλαίου. 

Δ. Τμήμα Εμμέσων και Ειδικών Φόρων. 

Ε. Τμήμα Λογιστικό. 

ΣΤ. Τμήμα Εσόδων. 

Ζ. Τμήμα Δικαστικό. 

Η. Τμήμα Κώδικα Βιβλίων και Στοιχείων. 

3. Η Δ.Ο.Υ. Ενσήμων και Δικαστικών Εισπράξεων Αθη¬ 
νών διαρθρώνεται στα κατωτέρω Τμήματα: 

Α. Τμήμα Εσόδων. 

Β. Τμήμα Λογιστικό - Δικαστικό. 

Στο Τμήμα Εσόδων λειτουργούν: 

Γ ραφείο Βεβαίωσης 

Γ ραφείο Είσπραξης 

Γ ραφείο Επιστροφών - Διαγραφών 

Γ ραφεία I έως και XI Χρηματικού και Αξιών του Δημο¬ 
σίου. 

4. Οι διατάξεις των παραγράφων 5 του άρθρου 12, 11 
του άρθρου 164 και 8 του άρθρου 324 του Π .Δ. 551 /1988 
ισχύουν και για τις Δ.Ο.Υ. της παραγράφου 1 του άρθρου 1 
του παρόντος. 

5. Το εδάφιο η’ της παραγράφου 3 του άρθρου 12 του 
Π.Δ. 551/1988 αντικαθίσταται ως εξής: 

«η) ΔΟΥ Κατοίκων Εξωτερικού 

Α. Τμήμα Ελέγχου. 

Β. Τμήμα Φορολογίας Εισοδήματος και Α’ινητης Περιου¬ 
σίας. 

Γ. Τμήμα Εμμέσων και Ειδικών Φόρων. 

Δ. Τμήμα Φορολογίας Κληρονομιών. 

Ε. Τμήμα Δωρεών, Γονικών Παροχών και Φ.Μ.Α. 

ΣΤ. Τμήμα Εσόδων. 

Ζ. Τμήμα Δικαστικό. 

Η. Τμήμα Λογιστικό. 

Άρθρο 3 

Σύσταση Τμημάτων Εσόδων Αυτοκινήτων 

Στις ΔΟΥ Ε’ Πειραιά και Ελευσίνας συνιστάται «Τμήμα 
Εσόδων Αυτοκινήτων» αντίστοιχα, με τις εξής αρμοδιότη¬ 
τες είσπραξης: 

α) Τελών Χαρτοσήμου για τις εκδιδόμενες, αναθεωρού- 

μενες ή επεκτεινδμενες άδειες οδήγησης αυτοκινήτων, 
δικύκλων και τρικύκλων. 

β) Τελών ταξινόμησης, μεταβίβασης, επιθεώρησης και 
τελών κυκλοφορίας οχημάτων που κυκλοφορούν για 
πρώτη φορά. 

γ) Του αντιτίμου βιβλίων και Κωδίκων, ληξιαρχικών βι¬ 
βλίων, που πωλούνται από το Κράτος. 

δ) Των Ειδικών Τελών και όλων των εφάπαξ εισφορών. 

Άρθρο 4 

Τελικές και μεταβατικές διατάξεις 

1. Οι παράγραφοι 1, 2 και 3 του άρθρου 12, 2 του άρ¬ 
θρου 92 και 1 και 3 των άρθρων 164 και 324 του Π.Δ. 551 / 
1988, τροποποιούνται ανάλογα κατά τα οριζόμενα ανω¬ 
τέρω στα άρθρα 1 και 2 του παρόντος διατάγματος. 

2. Η απόφαση αριθ. 1107949/2402/Α0006/10.10.1989 
(Β’ 778) του Υπουργού Οικονομικών, που κυρώθηκε με τις 
διατάξεις της παραγράφου 1 περ. γ' του άρθρου 51 του Ν. 
1882/1990 (Α’ 43) κσταργείται. 

3.0 χρόνος έναρξης λειτουργίας των συνιστώμενων, με 
το παρόν Δ.ΟΎ. και Τμημάτων, καθώς και ο χρόνος παύ¬ 
σης της λειτουργίας των καταργούμενων Υπηρεσιών της 
παραγρ. 2 του άρθρου 1 του παρόντος, ορίζονται με απο¬ 
φάσεις του Υπουργού Οικονομικών, που εκδίδονται κατά 
τις διατάξεις της παραγράφου 3 του άρθρου 19 του Ν. 
2443/1996 (Α’ 265). 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΟΙΚΟΝΟΜΙΚΩΝ 

ΑΝΑΣΤ. ΜΑΝΤΕΛΗΣ ΓΙΑΝΝΟΣ ΠΑΠΑΝΤΩΝΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 219 

Σύσταση Ειδικής Υπηρεσίας Δημοσίων Έργων για τη με¬ 
λέτη και κατασκευή έργων συντήρησης, βελτίωσης και 
λειτουργίας Αυτοκινητοδρόμων (ΕΔΥΕ Συντήρησης 
Αυτοκινητοδρόμων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 (ΦΕΚ Α/ 
245/1977), όπως αυτές τροποποιήθηκαν και συμπληρώ¬ 
θηκαν με το άρθρο 23 του Ν. 1418/1984 (ΦΕΚ Α 23). 

2. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 
(ΦΕΚ Α’ 154). 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ Α’ 138). 

4. Τη γνωμοδότηση αριθμ. 289/1997 του Συμβουλίου 
της Επικράτειας, μετά από πρόταση του Υπουργού Περι¬ 


βάλλοντος, Χωροταξίας και Δημοσίων Έργων αποφασί¬ 
ζουμε: 

Άρθρο 1 

1. Συνιστάται προσωρινά Ειδική Υπηρεσία Δημοσίων 
Έργων με τίτλο «Ειδική Υπηρεσία Δημοσίων Έργων μελέ¬ 
της και κατασκευής έργων συντήρησης, βελτίωσης και 
λειτορυγίας Αυτοκινητοδρόμων (ΕΥΔΕ Συντήρησης Αυτο¬ 
κινητοδρόμων) και με αρμοδιότητα την εποπτεΐα, την 
επίβλεψη και άμεσο έλεγχο της μελέτης και κατασεκευής 
των έργων συντήρησης, βελτίωσης και λειτορυγίας των 
κατασκευασμένων και υπό κατασκευή Αυτοκινητοδρόμων 
της χώρας, οδικός άξονας Πατρών, Αθηνών Θεσσαλονί¬ 
κης, Εύζωνοι (ΠΑΘΕ), το τμήμα Τρίπολης - διασταύρωσης 
ΠΑΘΕ καθώς και κάθε άλλο τμήμα κλειστής οδού που θα 
είναι αυτοκινητόδρομος. 

2. Η ΕΥΔΕ συντήρησης αυτοκινητοδρόμων ασκεί τις αρ¬ 
μοδιότητες της Διευθύνουσας Υπηρεσίας και της προϊ- 
σταμένης αρχής σύμφωνα με τις διατάξεις που ισχύουν για 
την εκτέλεση των δημοσίων έργων. Για την άσκηση των 
αρμοδιοτήτων της προϊσταμένης αρχής επιφυλάσσονται 
οι διατάξεις του άρθρου 29 του Ν 1558/1985 (ΦΕΚ Α’ 
137). 

3. Έδρα της ΕΥΔΕ ΣΥΝΤΗΡΗΣΗΣ ΑΥΤΟΚΙΝΗΤΟΔΡΟ¬ 
ΜΩΝ ορίζεται η Αθήνα και η διάρκεια της λειτουργίας της 
ορίζεται οκταετής. 

Άρθρο 2 

Για την άσκηση των αμροδιοτήτων της Προϊσταμένης 
Αρχής συνιστώνται τα εξής τμήματα: 

α) Τμήμα Προγράμματος και Μελτών στο οποίο υπάγο¬ 
νται: 

Η συγκέντρωση όλων των στοιχείων που σχετίζονται με 
την κατάσταση βατότητας και τις ανάγκες συντήρησης 
των κλατασκευασμένων και υπό κατασκευή αυτοκινητο¬ 
δρόμων (οδοστρώματος, τεχνικών έργων, βελτίωσης, χά¬ 
ραξης, σήμανσης, ηλεκτροφωτισμού, πράσινου, λοιπών 
έργων, και εξοππλισμού αναγκαίων για τη λειτορυγία 
τους). 

Η μέριμνα για την κατάρτιση βραχυπρόθεσμων και μα¬ 
κροπρόθεσμων προγραμμάτων μελετών - έργων και προ¬ 
μηθειών αναγκαίων για τη συντήρηση βελτίωση και λει¬ 
τουργία καθωξ και η εξασφάλιση των απαιτουμένων πι¬ 
στώσεων για τα παραπάνω έργα. 

Η μέριμνα για τη σύνταξη από την Κεντρική Υπηρεσία ή 
με ανάθεση σε μελετητικά γραφεία, των μελετών έργων 
συντήρησης των κατασκευασμένων και υπο κατασκευή 
αυτοκινητοδρόμων της χώρας, η κατανομή των πιστώσεων 
και χρηματοδότηση των επί μάρους μελετητικών συμβά¬ 
σεων. 

β) Τμήμα εκτέλεσης έργων συντήρησης στο οποίο υπά¬ 
γονται: θέματα που αφορούν στην εποπτεία και στον 
άμεσο έλεγχο της κατασκευής των έργων συντήρησης - 
βελτίωσης και λειτουργίας των κατασκευασμένων και υπό 
κατασκευή αυτοκινητοδρόμων με εργολαβίες ή αυτεπι¬ 
στασία. 

γ) Τμήμα Διοικητικού - Οικονομικού στο οποίο υπάγο¬ 
νται όλα τα διοικητικά και οικονομικά θέματα της ΕΔΥΕ 
Συντήρησης Αυτοκινητοδρόμων. 

Άρθρο 3 

1. Για την άσκηση των αρμοδιοτήτων της διευθύνουσας 

υπηρεσίας στα έργα και υπηρεσίες της ΕΥΔΕ Συντήρησης 
Αυτοκινητοδρόμων συνιστώνται Τμήματα Εκτέλεσης Έρ¬ 
γων Συντήρησης των κατασκευασμένων και υπό κατα¬ 
σκευή αυτοκινητοδρόμων της χώρας κατ' αρχήν ως ακο¬ 
λούθως: 

α. Τμήμα Εκτέλεσης Έργων Συντήρησης Δυτικής Ελλά¬ 
δας με έδρα την Πάτρα. 

β. Τμήμα Εκτέλεσης Έργων Συντήρησης Πελοποννή- 
σου με έδρα την Τρίπολη. 

γ. Τμήμα Εκτέλεσης Έργων Συντήρησης Αττικής με 
έδρα το Καπανδρίτι. 

δ. Τμήμα Εκτέλεσης Έργων Συντήρησης Θεσσαλίας με 
έδρα τη Λάρισα. 

ε. Τμήμα Εκτέλεσης Έργων Συντήρησης Κεντρικής 
Μακεδονίας με έδρα τη Θεσσαλονίκη. 

2. Με απόφαση του προϊσταμένου της ΕΥΔΕ μπορεί να 
ανατίθεται συγκεκριμένο τμήμα των έργων στην αρμοδιό¬ 
τητα άλλης διευθύνουσας υπηρεσίας από τις ανωτέρω, 
από αυτή στην οποία ανήκει, εφόσον με την ανάθεση αυτή 
καθίσταται ευχερέστερη η διοίκηση και επίβλεψη του 
τμήματος αυτού. 

3. Για την υποβοήθηση των υπηρεσιών της ΕΥΔΕ στο 
σχεδίασμά μελέτης, έλεγχο μελέτης, διοίκηση και επί¬ 
βλεψη των έργων είναι δυνατή η ανάθεση καθηκόντων 
συμβούλου σύμφωνα με τις διατάξεις της παραγράφου 4 
του άρθρου 8 του Ν. 679/77 που προστέθηκε με την πα- 
ράγρ. 3 του άρθρου 5 του Ν. 2229/94. 

Άρθρο 4 

1. Της ΕΥΔΕ και τμημάτων Μελετών και Εκτέλεσης Έρ¬ 
γων Συντήρησης προίστανται υπάλληλοι των κλάδων ΠΕ 
Πολιτικών Μηχανικών ή ΠΕ Μηχανολόγων Ηλεκτρολόγων 
ή ΠΕ Αγρονόμων Τοπογράφων Μηχανικών και του Τμήμα¬ 
τος Διοικητικού - Οικονομικού προίστανται υπάλληλοι του 
κλάδου ΠΕ Διοικητικού - Οικονομικού. Ο ορισμός των 
ανωτέρω προϊσταμένων γίνεται είτε με τις εκάστοτε ισχύ- 
ουσες γενικές διατάξεις είτε με τις διατάξεις της παραγρ. 
4 του άρθρου 8 του Ν. 679/1977, που προστέθηκε με την 
παράγραφο 3 του άρθρου 5 του Ν. 2229/1994. 

2. Ο Προϊστάμενος της ΕΥΔΕ ή ο αναπληρωτής που 
συμμετέχει στα αρμόδια τμήματα του Συμβουλίου Δημο¬ 
σίων Έργων κατασκευών και μελετών και στην επιτροπή 
ανάθεσης μελετών, ως εισηγητής, χωρίς ψήφο για θέματα 
με τις αρμοδιότητες της ΕΥΔΕ. 

3. Τον προϊστάμενο της ΕΥΔΕ απουσιάζοντα ή κωλυό¬ 
μενο αναπληρώνει ο προϊστάμενος του Τμήαμτος Εκτέλε¬ 
σης Έργων Συντήρησης. 

Άρθρο 5 

1. Οι θέσεις προσωπικού της ΕΥΔΕ καθορίζονται σε 
εκατόν εξήντα ένα (161) υπαλλήλους και κατανέμονται 
κατά κλάδους και κατηγορίες στις ακόλουθες ειδικότη¬ 


τες: 

Κατηγορία ΠΕ θέσεις 

Πολιτικών Μηχανικών 20 

Αρχιτεκτόνων Μηχανικών 2 

Μηχανολόγων Ηλεκτρολόγων Μηχανικών 15 

Αγρονόμων Τοπογράφων Μηχανικών 15 

Μεταλλειολόγων Μηχανικών 1 

Διοικητικού Οικονομικού 2 

Γεωλόγων 1 

Γεωπόνων - Δασολόγων 2 


Κατηγορία ΤΕ 

Τεχνολογικών Εφαρμογών 30 

Διοικητικού - Λογιστικού 5 

Πληροφορικής 1 

Τεχνολόγων Γεωπονίας 3 

Κατηγορία ΔΕ 

Τεχνικού 25 

Προσωπικού Η/Υ 2 

Διοικητικού - Λογιστικού 15 

Δακτυλογράφων - Στενογράφων 5 

Κατηγορίας ΥΕ 

Βοηθητικού Προσωπικού 2 

Φυλάκων - Νυχτοφυλάκων 3 

Προσωπικού Καθαριότητας 2 

Εργατών 10 


161 

2. Η στελέχωση της ΕΥΔΕ γίενται με μονίμους ή με σύμ¬ 
βαση υπαλλήλους που υπηρετούν στις Υπηρεσίες της Γ ε¬ 
νικής Γραμματείας Δημοσίων Έργων, με αποσπάσεις 
υπαλλήλων από άλλους φορείς του Δημοσίου Τομέα που 
σχετίζονται με την κατασκευή ή τη χρήση των έργων, και 
όταν δεν υπάρχουν αντίστοιχες ειδικότητες ή δεν μπορεί 
να διατεθεί προσωπικό αναλόγων προσόντων, με ειδικό 
επιστημονικό προσωπικό απαιτουμένων ειδικοτήτων που 
προσλαμβάνεται σύμφωνα με τις ισχύουσες σχετικές δια¬ 
τάξεις. 

Άρθρο 6 

Οι αρμοδιότητες που έχουν ανατεθεί μέχρι σήμερα σε 
άλλες Υπηρεσίες της ΓΓΔΕ του ΥΠΕΧΩΔΕ και αφορούν 
στη μελέτη και κατασκευή έργων συντήρησης βελτίωσης 
και λειτουργίας Αυτοκινητοδρόμων ασκούνται από την 
ΕΥΔΕ μέσα σε τρεις μήνες από τη δημοσίευση του παρό¬ 
ντος Διατάγματος στην Εφημερίδα της Κυβερνήσεως. 

Άρθρο 7 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 5 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ. 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΉΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 220 
Κατάργηση - σύσταση θέσεων διοικητικού προσωπικού 
στο Πανεπιστήμιο Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 79 παρ. 5 εδάφιο δ’ και ε’ του Ν. 
1566/85 Δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις» (Α’ 167). 

β. Του άρθρου 2 παρ. 2 περ. β υποπερ. V του Ν. 
2083/92 (Α’ 159). 

γ. Του άρθρου 5 του Π.Δ. 83/84 «Ίδρυση Πανεπιστη¬ 
μίου Αιγαίου, Ιονίου Πανεπιστημίου και Πανεπιστημίου 
Θεσσαλίας» (Α' 31), όπως αυτό τροποποιήθηκε με το Π.Δ. 
302/85 (Α’113). 

2. Την απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης αριθ. 
ΔΙΔΚ/Φ44.1/21566/10.10.196 «Ανάθεση αρμοδιοτήτων 
του Υπουργού Εσωτερικών Δημόσιας Διοίκησης και Απο¬ 
κέντρωσης» (Β 932). 

3. Την απόφαση του Πρωθυπουργού και του Υπουργού 
Οικονομικών αριθμ. 1107147/1239/006Α/4.10.96 «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β 922). 

4. Την πρόταση της Διοικούσας Επιτροπής του Πανεπι¬ 
στημίου Θεσσαλίας (συνεδρίαση 195/31.5.1996). 

5. Το γεγονός ότι από την εφαρμογή των διατάξεων του 
παρόντος Διατάγματος δεν προκαλείται καμία δαπάνη σε 
βάρος του κρατικού προϋπολογισμού (άρθρο 29Α' του Ν. 

1558/85 όπως προσετέθη με το άρθρο 27 του Ν. 2083/ 

1992 (Α' 154) και αντικαταστάθηκε με το άρθρο 1 παρ. 2α 
του Ν. 2469/1997 (Α’ 38), βεβαίωση αριθ. 924/ 
29.1.1997 της Υπηρεσίας Εντελλομένων Εξόδων του 
ΥΠ.Ε.Π.Θ.). 

6. Την αριθ. 210/1997 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Εσωτερι¬ 
κών Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο μόνο 

1. Από τις κατά το άρθρο 17 παρ. 1 περ. ιε του Π.Δ. 
224/1995 (Α' 129), υφιστάμενες θέσεις του κλάδου ΥΕ 
Προσωπικού καθαριότητας του Πανεπιστημίου Θεσσα¬ 
λίας, οκτώ (8) κενές θέσεις καταργούνται και αντί αυτών 
συνιστώνται ισάριθμες θέσεις σε ιδρυόμενο διά του παρό¬ 
ντος κλάδο ΥΕ Ζωοκόμων. 

2. Το προσωπικό που προσλαμβάνεται στις θέσεις του 
κλάδου Υ.Ε. Ζωοκόμων καλύπτει τις ανάγκες του εργα¬ 
στηρίου και Κλινικών του Τμήαμτος Κτηνιατρικής του Πα¬ 
νεπιστημίου που λειτουργεί με έδρα την πόλη της Καρδί¬ 
τσας (άρθρο 2 Π.Δ. 177/1993). 

3. Τυπικά προσόντα διορισμού στον εισαγωγικό βαθμό 
των θέσεων του κλάδου Υ.Ε. Ζωοκόμων ορίζονται τα προ- 
βλεπόμενα στο άρθρο 22 του Π.Δ. 194/1988 (Α 84) και 
επί πλέον τριετή τουλάχιστον εμπειρία, η οποία πιστο¬ 
ποιείται σύμφωνα με τη διαδικασία του άρθρου 24 του 
Π.Δ. 194/1988. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 5 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ>ΕΣΩΤΕΡΙΚΟΝ, ΔΗΜ. ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΜΑΝΤΕΛΗΣ ΓΕΡΑΣΙΜΟΣ Δ. ΑΡΣΕΝΗΣ 

Τροποποίηση της παρ. 1 του άρθρου 3 του Π. Δ/τος 776/ 

1977 «περί κυρώσεως Κανονισμού συμπληρωματικών 
παροχών από τον ΟΑΕΔ» (Α' 250). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 του Ν. Δ/τος 212/69 
«περί Οργανώσεως και Διοικήσεως του Οργανισμού Απα¬ 
σχόλησης Εργατικού Δυναμικού» (Α' 112) όπως συμπλη¬ 
ρώθηκε με την παρ. 2 του άρθρου 4 του Ν. 549/1977 
«περί τροποποιήσεως και συμπληρώσεως διατάξεων τι- 
νών Εργατικής Νομοθεσίας και ρυθμίσεως συναφών θε¬ 
μάτων» (Α' 96). 

2. Τις διατάξεις της παρ. 2α του άρθρου 1 του Ν. 
2469/97 «περιορισμός και βελτίωση της αποτελεσματικό- 
τητας των κρατικών δαπανών» (Α' 38). 

3. Το γεγονός ότι από την εφαρμογή του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού ή του Προϋπολογισμού ΝΠΔΔ (ΟΑΕΔ). 

4. Την 362/97 γνωμοδότηση του Συμβουλίου της Επι¬ 
κράτειας με πρόταση του Υπουργού Εργασίας και Κοινω¬ 
νικών Ασφαλίσεων, αποφασίζουμε: 

«Άρθρο 1 

Κυρούται η υπ' αρ. 898/συν. 22/10.6.1997 απόφαση 
του Διοικητικού Συμβουλίου του Ο.Α.Ε.Δ., με την οποία 
τροποποιείται η παράγραφος 1 του άρθρου 3 του Κανονι¬ 
σμού συμπληρωματικών παροχών μητρότητας (που κυρώ¬ 
θηκε με το άρθρο μόνο του Π. Δ/τος 776/1977, ΦΕΚ 250) 
και η οποία έχει ως εξής: «Η συμπληρωματική παροχή 
ισούται προς την διαφορά που προκύπτει μεταξύ των υπό 
του Ι.Κ.Α. καταβληθέντων επιδομάτων κυοφορ'ιας και λο¬ 
χείας και των αποδοχών, τις οποίες δικαιούται η ασφαλι¬ 
σμένη κατά τον χρόνο ενάρξεως της αδείας κυοφορίας, 
σύμφωνα με την οικεία συλλογική σύμβαση εργασίας ή 
διαιτητική απόφαση ή με τον πράγματι καταβαλλόμενο μι¬ 
σθό της βάσει της ατομικής συμβάσεως εργασίας της, 
κατά το μέτρο που ο μισθός αυτός δεν υπερβαίνει εκείνον 
που αντιστοιχεί στην εκάστοτε ισχύουσα ανώτατη ασφαλι¬ 
στική κλάση του Ι.Κ.Α.». 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβέρνησης. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

ΑΠΟΦΑΣΕΙ Σ 

Πράξη Διοικητή αριθ. 2419/14.8.97 
(Άρθρο 1 του Ν. 1266/82) 

Επιτόκια αποδοχής καταθέσεων των πιστωτικών ιδρυμά¬ 
των από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τις διατάξεις του άρθρου 32 του Καταστατικού της 
Τράπεζας της Ελλάδος, 
γ) Την ΠΔ/ΤΕ 2407/26.3.1997, παράγρ. 3. 


δ) Την ΠΔ/ΤΕ 2414/24.7.1997. 

ε) Τις τρέχουσες νομισματικές και πιστωτικές συνθή¬ 
κες, αποφάσισε: 

Να τροποποιήσει την ΠΔ/ΤΕ 2414/24.7.97 και να κα¬ 
θορίσει, από 18 Αυγούστου 1997, σε 11,30% ετησίως, το 
επιτόκιο του πρώτου, βασικού, κλιμακίου κατάθεσης των 
πιστωτικών ιδρυμάτων στην Τράπεζα της Ελλάδος που 
προβλέπεται στην ως άνω πράξη. 

Από τις διατάξεις της παρούσας πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Υποδιοικητής 
ΠΑΝΑΓΙΩΤΗΣ ΘΩΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ»ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωαού 51 


.Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ_ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 548 55 (031)423956 | 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ. Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230841 

5225713 

5249547 

5239762 

5248141 

5248188 

5248785 


5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


50.000 δρχ. 

50.000 
10.000 » 

50.000 - 

25.000 
10.000 » 

5.000 

10.000 » 

3.000 » 

250.000 » 

10.000 _ 


200.000 ' » 


Κ.Α.Ε. εσόδου υπέρ 
ΤΑΠΕΤ 3512 


2.500 

δρχ- 

2.500 

» 

500 


2.500 

» 

1.250 


500 


250 


500 


150 


12.500 

» 

500 

» 


10.000 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ¬ 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














